<classify> Waziri wa Nchi Ofisi ya Waziri Mkuu Sera, Bunge, Kazi, Vijana, Ajira na Wenye Ulemavu, Jenista Mhagama amesema, baadhi ya miili ya watu waliokufa jana asubuhi kwa kuungua moto mjini Morogoro itazikwa leo jioni kwenye makaburi ya Kola Hill, mkoani humo.Amesema jana usiku kuwa, kuna timu imechukua vipimo vya vinasaba vya marehemu hao kwa ajili ya kumbukumbu ili ndugu na jamaa waweze kuwatambua.Tumekubaliana mazishi haya yatafanyika eneo la Kola Hill hapa Morogoro, hapo mahali ndipo tutakapokwenda kuwahifadhi wale ambao tunadhani tunahitaji kuwahifadhi kwa pamoja lakini hatutachimba kaburi moja...Tumekubaliana kila mwili wa marehemu utapatiwa kaburi lake na tumeshaandaa utaratibu wa majeneza, tumeshandaa utaratibu wa sanda na tumeshandaa utaratibu wa kuchimba makaburi hayo yote ambayo yatahitajika. Idadi kamili ya makaburi tutaendelea kuipata kadiri utambuzi unavyoendelea na mahitaji ya ndugu kuwazika ndugu zao katika maeneo hayo ya makaburi tuliyonayoamesema.Amewaeleza waandishi wa habari mjini Morogoro kuwa, ndugu na jamaa wa marehemu leo watapata fursa ya kuitambua miili mjini humo.Kwa hiyo tunachopenda kwanza ni kutoa fursa hiyo, ndugu wapate nafasi, watu wapate nafasi ya kutambua miili, kupima vinasaba na kujihakikishia, kuiambia Serikali kama wanapenda kuondoka na ndugu zao kwenda kuwazika nyumbani hatutakuwa na shida...kwa hiyo tutaanza saa 10 kesho leo mazishi na tutaanza na miili ile ambayo inaonyesha kwamba inashindwa kuendelea kuhimili na inaonekana kwamba inaendelea labda kuwa na tatizo la kuharibika kwa hiyo tutaanza kuizika. Kwa hiyo zoezi la mazishi litakuwa linaendelea kadiri ya utambuzi utakavyokuwa unaendeleaamesema Waziri Mhagama.Waziri Mkuu, Kassim Majaliwa leo amekwenda kwenye eneo la ajali na ataungana na waombolezaji kuiaga miili hiyo kwenye viwanja vya Shule ya Sekondari Morogoro.  <topic>: kitaifa 